CELEX: 32022R0047
Language: sk
Date: 2022-01-13 00:00:00
Title: Vykonávacie nariadenie Komisie (EÚ) 2022/47 z 13. januára 2022, ktorým sa podľa nariadenia Európskeho parlamentu a Rady (EÚ) 2015/2283 povoľuje umiestňovať na trh sušenú dužinu bobúľ Coffea arabica L. a/alebo Coffea canephora Pierre ex A.Froehner a nálev z nej ako tradičnú potravinu z tretej krajiny a ktorým sa mení vykonávacie nariadenie Komisie (EÚ) 2017/2470 (Text s významom pre EHP)

14.1.2022   
               
               
                  SK
               
               
                  Úradný vestník Európskej únie
               
               
                  L 9/29
               
            
         VYKONÁVACIE NARIADENIE KOMISIE (EÚ) 2022/47
         z 13. januára 2022,
         ktorým sa podľa nariadenia Európskeho parlamentu a Rady (EÚ) 2015/2283 povoľuje umiestňovať na trh sušenú dužinu bobúľ Coffea arabica L. a/alebo Coffea canephora Pierre ex A.Froehner a nálev z nej ako tradičnú potravinu z tretej krajiny a ktorým sa mení vykonávacie nariadenie Komisie (EÚ) 2017/2470
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2015/2283 z 25. novembra 2015 o nových potravinách, ktorým sa mení nariadenie Európskeho parlamentu a Rady (EÚ) č. 1169/2011, ktorým sa zrušuje nariadenie Európskeho parlamentu a Rady (ES) č. 258/97 a nariadenie Komisie (ES) č. 1852/2001 (1), a najmä na jeho článok 15 ods. 4,
         keďže:
         
                     (1)
                  
                  
                     V nariadení (EÚ) 2015/2283 sa stanovuje, že na trh v rámci Únie sa môžu umiestňovať iba tie nové potraviny, ktoré sú povolené a zaradené do únijného zoznamu. Tradičná potravina z tretej krajiny je nová potravina vymedzená v článku 3 ods. 2 bode c) nariadenia (EÚ) 2015/2283.
                  
               
                     (2)
                  
                  
                     Vykonávacím nariadením Komisie (EÚ) 2017/2468 (2) sa stanovujú požiadavky administratívneho a vedeckého charakteru na tradičné potraviny z tretích krajín.
                  
               
                     (3)
                  
                  
                     Podľa článku 8 nariadenia (EÚ) 2015/2283 bol vykonávacím nariadením Komisie (EÚ) 2017/2470 zriadený únijný zoznam povolených nových potravín (3).
                  
               
                     (4)
                  
                  
                     Podľa článku 15 ods. 4 nariadenia (EÚ) 2015/2283 má Komisia rozhodnúť o povolení a umiestnení tradičnej potraviny z tretej krajiny na trh Únie.
                  
               
                     (5)
                  
                  
                     Spoločnosť Societé de Produits Nestlé SA („žiadateľ“) predložila Komisii 6. mája 2020 v súlade s článkom 14 nariadenia (EÚ) 2015/2283 oznámenie o svojom úmysle umiestniť na trh Únie sušenú dužinu bobúľ Coffea arabica L. a Coffea canephora Pierre ex A.Froehner a nálev z nej ako tradičnú potravinu z tretej krajiny. Žiadateľ požiadal, aby sušená dužina bobúľ Coffea arabica L. a Coffea canephora Pierre ex A.Froehner a nálev z nej boli použité ako zložka do nálevov (vrátane hotových nápojov) a ochutených nápojov určených pre celkovú populáciu.
                  
               
                     (6)
                  
                  
                     Spoločnosť Luigi Lavazza SpA („žiadateľ“) predložila Komisii 13. novembra 2020 v súlade s článkom 14 nariadenia (EÚ) 2015/2283 oznámenie o svojom úmysle umiestniť na trh Únie sušenú dužinu bobúľ Coffea arabica L. a Coffea canephora Pierre ex A.Froehner a nálev z nej ako tradičnú potravinu z tretej krajiny. Žiadateľ požiadal, aby sa sušená dužina bobúľ Coffea arabica L. a Coffea canephora Pierre ex A.Froehner a nálev z nej používali ako zložka do nálevov a ochutených nápojov určených pre celkovú populáciu.
                  
               
                     (7)
                  
                  
                     Podľa článku 7 ods. 2 vykonávacieho nariadenia Komisie (EÚ) 2017/2468 si Komisia vyžiadala od žiadateľov dodatočné informácie v súvislosti s platnosťou oznámenia. Spoločnosť Societé de Produits Nestlé SA predložila požadované informácie 17. júla 2020, 17. novembra 2020 a 23. decembra 2020, zatiaľ čo spoločnosť Luigi Lavazza SpA predložila požadované informácie 2. apríla 2021.
                  
               
                     (8)
                  
                  
                     Z údajov predložených žiadateľmi vyplýva, že sušená dužina bobúľ Coffea arabica L. a/alebo Coffea canephora Pierre ex A.Froehner a nálev z nej majú históriu bezpečného používania potravín v Jemene, Etiópii a Bolívii.
                  
               
                     (9)
                  
                  
                     Podľa článku 15 ods. 1 nariadenia (EÚ) 2015/2283 Komisia 4. januára 2021 a 6. apríla 2021 postúpila platné oznámenia členským štátom a Európskemu úradu pre bezpečnosť potravín (ďalej len „úrad“).
                  
               
                     (10)
                  
                  
                     Členské štáty ani úrad nepredložili Komisii v rámci štvormesačnej lehoty stanovenej v článku 15 ods. 2 nariadenia (EÚ) 2015/2283 riadne odôvodnené námietky k bezpečnosti umiestnenia sušenej dužiny bobúľ Coffea arabica L. a/alebo Coffea canephora Pierre ex A.Froehner a nálevu z nej na trh v rámci Únie.
                  
               
                     (11)
                  
                  
                     Úrad uverejnil 27. mája 2021 svoju správu Technical Report on the notification of the coffee cherry pulp from Coffea arabica L. and Coffea canephora Pierre ex A.Froehner as a traditional food from a third country pursuant to Article 14 of Regulation (EU) 2015/2283 [Technická správa o oznámení dužiny kávových bobúľ Coffea arabica L. a Coffea canephora Pierre ex A.Froehner ako tradičnej potraviny z tretej krajiny podľa článku 14 nariadenia (EÚ) 2015/2283] (4) na základe oznámenia od spoločnosti Société de Produits Nestlé SA.
                  
               
                     (12)
                  
                  
                     Úrad uverejnil 2. septembra 2021 svoju správu „Technical Report on the notification of dried cherry pulp from Coffea arabica L. and Coffea canephora Pierre ex A.Froehner as a traditional food from a third country pursuant to Article 14 of Regulation (EU) 2015/2283“ [Technická správa o oznámení sušenej dužiny bobúľ Coffea arabica L. a Coffea canephora Pierre ex A.Froehner ako tradičnej potraviny z tretej krajiny podľa článku 14 nariadenia (EÚ) 2015/2283]“ (5) na základe oznámenia od spoločnosti Luigi Lavazza SpA.
                  
               
                     (13)
                  
                  
                     V uvedených správach úrad dospel k záveru, že dostupné údaje o zložení a histórii navrhovaného použitia sušenej dužiny bobúľ Coffea arabica L. a Coffea canephora Pierre ex A.Froehner a nálevu z nej nevyvolávajú bezpečnostné obavy.
                  
               
                     (14)
                  
                  
                     Komisia by preto mala povoliť umiestnenie sušenej dužiny bobúľ Coffea arabica L. a/alebo Coffea canephora Pierre ex A.Froehner a nálevu z nej na trh v rámci Únie ako tradičnej potraviny z tretej krajiny a zodpovedajúcim spôsobom aktualizovať únijný zoznam povolených nových potravín.
                  
               
                     (15)
                  
                  
                     Úrad vo svojom stanovisku poznamenal, že konzumácia nápojov obsahujúcich kofeín sa neodporúča deťom ani tehotným či dojčiacim ženám, ak obsah kofeínu presahuje 150 mg/l, ako sa stanovuje v nariadení Európskeho parlamentu a Rady (EÚ) č. 1169/2011 (6). Preto, ak výrobok obsahujúci novú potravinu obsahuje viac ako 150 mg/l kofeínu, malo by sa uviesť označenie s cieľom riadne informovať spotrebiteľov o obsahu kofeínu a o tom, že výrobok sa neodporúča deťom a tehotným a dojčiacim ženám.
                  
               
                     (16)
                  
                  
                     V prípade dužiny kávových bobúľ umiestňovanej na trh ako takej na prípravu nálevov by sa malo uviesť označenie s cieľom riadne informovať spotrebiteľov o príprave výrobku.
                  
               
                     (17)
                  
                  
                     Vykonávacie nariadenie (EÚ) 2017/2470 by sa preto malo zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Sušená dužina bobúľ Coffea arabica L. a/alebo Coffea canephora Pierre ex A.Froehner a nálev z nej špecifikované v prílohe k tomuto nariadeniu sa zaraďujú ako tradičná potravina z tretej krajiny do únijného zoznamu povolených nových potravín stanoveného vo vykonávacom nariadení (EÚ) 2017/2470.
            Zápis v únijnom zozname uvedený v odseku 1 musí zahŕňať podmienky používania a požiadavky na označovanie stanovené v prílohe k tomuto nariadeniu.
         
         
            Článok 2
            Príloha k vykonávaciemu nariadeniu (EÚ) 2017/2470 sa mení v súlade s prílohou k tomuto nariadeniu.
         
         
            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. januára 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 327, 11.12.2015, s. 1.
         
            (2)  Vykonávacie nariadenie Komisie (EÚ) 2017/2468 z 20. decembra 2017, ktorým sa stanovujú požiadavky administratívneho a vedeckého charakteru na tradičné potraviny z tretích krajín v súlade s nariadením Európskeho parlamentu a Rady (EÚ) 2015/2283 o nových potravinách (Ú. v. EÚ L 351, 30.12.2017, s. 55).
         
            (3)  Vykonávacie nariadenie Komisie (EÚ) 2017/2470 z 20. decembra 2017, ktorým sa zriaďuje únijný zoznam nových potravín v súlade s nariadením Európskeho parlamentu a Rady (EÚ) 2015/2283 o nových potravinách (Ú. v. EÚ L 351, 30.12.2017, s. 72).
         
            (4)  Podporné publikácie EFSA, https://doi.org/10.2903/sp.efsa.2021.EN-6657.
         
            (5)  Podporné publikácie EFSA, https://doi/10.2903/sp.efsa.2021.EN-6808.
         
            (6)  Nariadenie Európskeho parlamentu a Rady (EÚ) č. 1169/2011 z 25. októbra 2011 o poskytovaní informácií o potravinách spotrebiteľom, ktorým sa menia a dopĺňajú nariadenia Európskeho parlamentu a Rady (ES) č. 1924/2006 a (ES) č. 1925/2006 a ktorým sa zrušuje smernica Komisie 87/250/EHS, smernica Rady 90/496/EHS, smernica Komisie 1999/10/ES, smernica Európskeho parlamentu a Rady 2000/13/ES, smernice Komisie 2002/67/ES a 2008/5/ES a nariadenie Komisie (ES) č. 608/2004 (Ú. v. EÚ L 304, 22.11.2011, s. 18).
      
      
         
            PRÍLOHA
            Príloha k vykonávaciemu nariadeniu (EÚ) 2017/2470 sa mení takto:
            
                        1.
                     
                     
                        Do tabuľky 1 (Povolené nové potraviny) sa vkladá tento zápis:
                        
                                    Povolená nová potravina
                                 
                                 
                                    Podmienky, za ktorých možno novú potravinu používať
                                 
                                 
                                    Doplňujúce špecifické požiadavky na označovanie
                                 
                                 
                                    Iné požiadavky
                                 
                              
                                    „Sušená dužina bobúľ Coffea arabica L. a/alebo Coffea canephora Pierre ex A.Froehner a nálev z nej (tradičná potravina z tretej krajiny)
                                 
                                 
                                    Konkrétna kategória potravín
                                 
                                 
                                    Najvyššie prípustné množstvá
                                 
                                 
                                    Názov novej potraviny na označení potravín, ktoré ju obsahujú, je „dužina kávových bobúľ“ a/alebo „cascara (dužina kávových bobúľ)“ a/alebo „nálev z dužiny kávových bobúľ“ a/alebo „nálev zo sušenej dužiny kávových bobúľ“.
                                    Ak výrobok obsahujúci novú potravinu obsahuje viac ako 150 mg/l kofeínu (ako taký alebo po príprave pridaním vody), označí sa týmto označením: „Vysoký obsah kofeínu. Neodporúča sa deťom ani tehotným alebo dojčiacim ženám“ v rovnakom zornom poli ako názov potraviny, po ktorom nasleduje obsah kofeínu vyjadrený v mg na 100 ml.
                                    Typické nálevové prípravky sa pripravujú s obsahom do 6 g dužiny kávových bobúľ na 100 ml horúcej vody (> 75 °C). V prípade dužiny kávových bobúľ umiestňovanej na trh ako takej na prípravu nálevov by sa mal pre spotrebiteľov uviesť návod na prípravu.“
                                 
                                 
                                     
                                 
                              
                                    Dužina kávových bobúľ Coffea arabica L. a/alebo Coffea canephora Pierre ex A.Froehner na prípravu nálevov
                                 
                                 
                                     
                                 
                              
                                    Káva, extrakty z kávy a čakanky, instantná káva, čaj, bylinné a ovocné nálevy, náhradky kávy, kávové zmesi a instantné zmesi na horúce nápoje (a ich ochutené ekvivalenty).
                                 
                                 
                                     
                                 
                              
                                    Ochutené a neochutené nealkoholické hotové nápoje
                                 
                                 
                                     
                                 
                              
                  
                        2.
                     
                     
                        Do tabuľky 2 (Špecifikácie) sa vkladá tento zápis:
                        
                                    Povolená nová potravina
                                 
                                 
                                    Špecifikácie
                                 
                              
                                    „Sušená dužina bobúľ Coffea arabica L. a/alebo Coffea canephora Pierre ex A.Froehner a nálev z nej (tradičná potravina z tretej krajiny)
                                 
                                 
                                    
                                       Opis/definícia:
                                    
                                    Tradičná potravina pozostáva zo sušenej nepraženej dužiny kávových bobúľ Coffea arabica L. a/alebo Coffea canephora Pierre ex A.Froehner (rod: čeľaď Coffea: Rubiaceae) a jej nálevu. Nálev možno použiť ako taký alebo koncentrovaný alebo sušený.
                                    Zrelé bobule kávy sa zozbierajú a potom sa kávové zrná mechanicky odstránia, a to pred procesom sušenia alebo po ňom, pričom ostane sušená dužina kávových bobúľ, ktorú možno zomlieť na prášok.
                                    Oddelená dužina kávových bobúľ je známa aj ako „cascara“, a to zo španielskeho názvu „cáscara“, čo znamená „šupka“.
                                    Nálev sa zvyčajne pripravuje zmiešaním do 6 g dužiny alebo šupky cascara v 100 ml horúcej vody (> 75 °C) počas niekoľkých minút a potom liatím cez cedidlo alebo použitím zodpovedajúcich množstiev v sušených alebo instantných nálevoch.
                                    
                                       Zloženie sušenej dužiny kávových bobúľ:
                                    
                                    
                                                 
                                             
                                             
                                                Voda: < 18 %
                                             
                                          
                                                 
                                             
                                             
                                                Vodná aktivita (aw): ≤ 0,65
                                             
                                          
                                                 
                                             
                                             
                                                Popol: < 10,4 % DM
                                             
                                          
                                                 
                                             
                                             
                                                Bielkoviny: < 15 % DM
                                             
                                          
                                                 
                                             
                                             
                                                Tuky: < 5 % DM
                                             
                                          
                                                 
                                             
                                             
                                                Sacharidy: < 85 % DM
                                             
                                          
                                       Mikrobiologické kritériá:
                                    
                                    
                                                 
                                             
                                             
                                                Počet aeróbnych mikroorganizmov: < 104 JTK/g
                                             
                                          
                                                 
                                             
                                             
                                                Kvasinky a plesne spolu: < 100 JTK/g
                                             
                                          
                                                 
                                             
                                             
                                                
                                                   Enterobacteriaceae: < 50 JTK/g
                                             
                                          
                                                 
                                             
                                             
                                                
                                                   Salmonella: neprítomná v 25 g
                                             
                                          
                                                 
                                             
                                             
                                                
                                                   Bacillus cereus: < 100 JTK/g
                                             
                                          
                                       Mykotoxíny:
                                    
                                    
                                                 
                                             
                                             
                                                Ochratoxín A: < 5,0 μg/kg
                                             
                                          
                                                 
                                             
                                             
                                                Aflatoxín B1: < 2,0 μg/kg
                                             
                                          
                                                 
                                             
                                             
                                                Aflatoxín B1, B2, G1, G2 (ako suma): < 4,0 μg/kg
                                             
                                          
                                       Ťažké kovy:
                                    
                                    
                                                 
                                             
                                             
                                                Kadmium (Cd): < 0,05 mg/kg
                                             
                                          
                                                 
                                             
                                             
                                                Olovo (Pb): < 1,0 mg/kg
                                             
                                          
                                                 
                                             
                                             
                                                Meď: ≤ 50 mg/kg
                                             
                                          
                                                 
                                             
                                             
                                                Ortuť: ≤ 0,02 mg/kg
                                             
                                          
                                                 
                                             
                                             
                                                Arzén: ≤ 0,2 mg/kg
                                             
                                          
                                       Nečistoty:
                                    
                                    
                                                 
                                             
                                             
                                                Benzoa)pyrén < 10,0 μg/kg
                                             
                                          
                                                 
                                             
                                             
                                                Suma benzoa)pyrénu, benza)antracénu, benzob)fluoranténu a chryzénu: < 50,0 μg/kg
                                             
                                          
                                       Pesticídy:
                                    
                                    Hladiny pesticídov v tradičnej potravine musia byť v súlade s hladinami stanovenými v nariadení (ES) č. 396/2005 v prípade „0639000“ pre „Bylinné nálevy z ktorýchkoľvek iných častí rastlín“.
                                    JTK: jednotky tvoriace kolónie
                                    DM: sušina“